Við útgangsstøði í marknaðarføringsætlanini hjá BankNordik ynskir bankin at stuðla og samstarva við einstaklingar, bólkar, feløg og onnur. Í hvørjum einstøkum føri verður støða tikin til, um stuðuls-ella samstarvsavtalan er í tráð við ta strategisku marknaðarføringsætlanina, sum er løgd fyri komandi tíðarskeiðið. Aðalmálið er samstundis, at allar avtalur skulu koma báðum pørtum til góðar. Fyri at vit skulu hava eitt gott grundarlag at meta um innkomnu umsóknirnar, viðgera vit einans skrivligar umsóknir. Í umsóknini skal verða víst á, hvat endamálið við stuðlinum er, og á hvønn hátt BankNordik kann fáa ágóða av stuðlinum. Umsóknir verða viðgjørdar fýra ferðir árliga. Næstu ferð 10. juni 2013. Bankin loyvir sær at burturvísa umsóknum til tiltøk, sum liggja minni enn 14 dagar frá umsóknardegnum.